Muumi-mukista maksettiin 1 820 euroa nettihuutokaupassa | Oulu | Kaleva.fi
Etusivu Oulu Muumi-mukista maksettiin 1 820 euroa nettihuutokaupassa
Muumi-mukista maksettiin 1 820 euroa net­ti­huu­to­kau­pas­sa
Hurja summa maksettiin jouluaiheisesta Muumi-mukista.
Oulu 27.2.2012 6:09
Kyseessä oli jouluaiheinen muki, joita on tehty vain 400 kappaletta Fazer Café Kluuvikadun erikoistilauksena vuonna 2004. Kuva-aihe oli Tove Janssonin Fazerille piirtämästä julisteesta.
Huuto.netissä kaupattu muki on ainoa erikoistilauksena valmistettu Muumi-muki, eikä se ole ollut vähittäismyynnissä, kertoo Arabian tiedottaja Nina Colliander.
Keräilymarkkinoilla maksettavista ennätyshinnoista Arabialla ei ole tietoa. "Emme seuraa huutokaupoissa tehtyjä kauppoja", Colliander sanoo.
Vähittäismyynnissä olleista mukeista harvinaisimpia ovat Collianderin mukaan ne Muumi-mukit, joita on valmistettu rajalliset määrät, eli Millenium-, Iltapurjehdus-, Hurraa!- ja Muumipeikko unelmoi -mukit.
"Hurraa!--mukia valmistetaan designpääkaupunkivuoden ajan kysynnän mukaan", Colliander lisää.
Muumi-mukien valmistusmääriä Arabiasta ei kerrota, ne ovat Collianderin mukaan yrityssalaisuuksia.
Muumi-mukeista pyydetään hurjia summia, vahvistaa Minna Mattila tamperelaisesta Wanhat Arabia-Astiat -liikkeestä, joka on Arabian astioihin erikoistunut osto-, myynti- ja antiikkiliike.
Esimerkiksi Muumipeikko unelmoi -mukin hinta nousee Mattilan mukaan satoihin euroihin. "Meillä ovat kalleimmat Muumi-mukit olleet satasen pintaan", Mattila muistelee.
tyhmiä ootte itte. 11.10.2012 08:15
kannattaakait se ostaa jos parin vuoden päästä voi myydä 3000€:lla
Muumibuumi! 11.10.2012 08:13
Erkki 11.10.2012 07:04
16 kpl lämpimiä talviautoja Lada Samaroita ois tuolla rahalla saanu ja vähän bensaakin vielä.
Roope Ankka 10.10.2012 23:05
Tämä kommenttiketju on oikein hyvä esimerkki suomalaisten kateuden täyttämästä asenteesta. Sen sijaan että mietittäisiin kuinka itse voisi ansaita rahaa uutisessa kuvatulla asialla, taivastellaan vain kuin "jollakin on rahaa noin paljon laittaa tuollaiseen". Ostakaa halvalla, ja myykää kallillla. Kauppa se on joka kannattaa. Jolla on köyhän asenne, se köyhäksi jää.
pikkumyy 10.10.2012 14:23
Minulla on noin 50 erilaista Muumimukia, suurimmalle osalle kulhotkin, mutta ihan noin paljoa en maksaisi vaikka kuinka harvinainen olisi. Enkä yhtään möisikään kyllä, säästän lapsenlapsille.
??? 10.10.2012 10:14
Minäpäs hamstraan omaani kunnes hinnat ovat tähtitieteelliset ;p
Zeus 27.2.2012 23:17
Miksi typeryksillä on eniten rahaa tässä maassa? Ite en ois kyseistä kippoo ottanu vaikka olisin ilman saanut! Pirun ruma!
Lukija 10.10.2012 10:18
Odotapa muutama vuosi, niin tämä nykyinen "pölijä" ostaja myy samaisen mukin vielä pölijämmälle kymppitonnila..
JA 10.10.2012 22:57
Eikö sulle raha kelpaa? Itse olisin taatusti ottanut ilmaiseksi, ja myynyt sen sitten tonnilla tai parilla.
ekkeR 27.2.2012 21:33
Ostetaan kurjuutta lissää. Maksan hyvän hinnan. Tarjouksia vaikkapa em. uutisen mainostamalle foorumile. Jos vanha ruosteinen Samara kävis ainaski osaksi välirahana, vielä parempi niin...
muumikeräilijä 27.2.2012 16:57
olisin voinut maksaa tuosta vaikka enemmmän :)))))
Nimimerkki 27.2.2012 16:14
Vähävarainen elää 1800 eurolla vuoden? Missä, ei ainakaan Suomessa.
Haaveilija 10.10.2012 20:37
Elää, Suomessa hyvinki. Se on pakko pärjätä ja pienemmälläkin summalla pitäisi pärjätä. Sinä et varmaan ole koskaan ollut vähävarainen.
katkera 27.2.2012 13:40
On joillakin rahaa heittää turhuuteen. Tuolla summalla vähävarainen olisi elänyt melkein vuoden. Tasan ei käy onnen lahjat!
Huvinsa kullakin 27.2.2012 11:55
Onhan ne postimerkitkin "pelkkiä teollisia painotuotteita", mutta erityisesti harvinaisemmista tai virheellisistä maksetaan omaisuuksia. Tämä nyt ehkä Suomessa harvinaisempi esimerkki. Mutta eikö se näin ole, että ei se oo pölijä, joka pyytää, vaan se joka maksaa.
postimerkki 27.2.2012 11:32
Saahan sitä omistamilleen tavaroille hinnan laittaa,tyhmää vaan on maksaa liikaa,vai onko sittenkään???
DaMan 27.2.2012 10:35
Valmistettiinko toikin muki Thaimaassa kuten nykyiset muumimukit?
Keräilijä 27.2.2012 10:17
Olen itsekin keräilijä, mutta en ole oppinut ymmärtämään lainkaan näiden nykyaikana teollisesti tuotettujen erikoissarjojen kohteiden hintoja. Tietysti jos kerää jotain tiettyä tuotesarjaa niin puuttuvan kohteen saaminen kokoelmiin on keräilyn suola. Mutta tuollainen hinta teollisesti tuotetusta kupista, jonka kylkeen on vain satuttu painamaan harvinaisempi kuva-aihe? No, joillakin on liikaa rahaa, mutta en silti maksaisi tuollaisesta tuotteesta tuollaisia hintoja. Ehkä 50 vuoden kuluttua tuo hinta voisi olla paikallaan. Toinen keräilyälyttömyys on Monetan mitallit, jotka on puhtaasti valmistettu keräilykohteiksi ja joilla ei käytännössä ole mitään käytännön tai historiallista arvoa.
Nimimerkki 27.2.2012 09:01
Kannattaa Arabian tehdä uusi painos tuosta ja myydä tolloille 100EUR/kpl.
-88 27.2.2012 08:47
tuolla ois puolenkytä komeeta tojotaa saanut alle , ja niihin vielä lailliset kesärenkaat